CELEX: 32016D0706(01)
Language: da
Date: 2016-07-05 00:00:00
Title: Kommissionens afgørelse af 5. juli 2016 om ændring af Kommissionens afgørelse 2012/C-188/02 om nedsættelse af en ekspertgruppe vedrørende merværdiafgift for så vidt angår varigheden af mandatperioden for gruppens medlemmer

6.7.2016   
            
            
               DA
            
            
               Den Europæiske Unions Tidende
            
            
               C 245/6
            
         KOMMISSIONENS AFGØRELSE
   af 5. juli 2016
   om ændring af Kommissionens afgørelse 2012/C-188/02 om nedsættelse af en ekspertgruppe vedrørende merværdiafgift for så vidt angår varigheden af mandatperioden for gruppens medlemmer
   (2016/C 245/04)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Ved Kommissionens afgørelse 2012/C-188/02 (1) blev der nedsat en ekspertgruppe vedrørende merværdiafgift for at bistå Kommissionen med at forberede retsforskrifter og andre initiativer under momspolitikken og levere viden om den praktiske gennemførelse af retsforskrifter og andre EU-initiativer på det område.
            
         
               (2)
            
            
               Artikel 4, stk. 6, i afgørelse 2012/C-188/02 fastsætter, at medlemmerne udnævnes for to år. Mandatperioden kan forlænges, hvis medlemmerne reagerer på en ny indkaldelse af ansøgninger. Mandatperioden for de nuværende medlemmer af gruppen, der blev udnævnt af generaldirektøren for Generaldirektoratet for Beskatning og Toldunion ved afgørelse af 25. september 2014, udløber den 30. september 2016.
            
         
               (3)
            
            
               Gruppen har været meget nyttig til indsamling af medlemmernes synspunkter og specifikke viden i forbindelse med udviklingen af nye momspolitikker og gennemførelsen af EU's momslovgivning.
            
         
               (4)
            
            
               På baggrund af gruppens erfaringer siden 2012 og for at sikre mere kontinuitet i den henseende anses det for hensigtsmæssigt at forlænge mandatperioden for gruppens fremtidige medlemmer fra to til tre år.
            
         
               (5)
            
            
               Afgørelse 2012/C-188/02 bør derfor ændres —
            
         VEDTAGET DENNE AFGØRELSE:
   Eneste artikel
   Artikel 4, stk. 6, i afgørelse 2012/C-188/02 affattes således:
   
      »6.   Medlemmerne udnævnes for tre år. De varetager deres hverv, indtil deres mandatperiode udløber. Mandatet kan forlænges, hvis de reagerer på en ny indkaldelse af ansøgninger.«
   
   
      Udfærdiget i Bruxelles, den 5. juli 2016.
      
         
            På Kommissionens vegne
         
         Pierre MOSCOVICI
         
            Medlem af Kommissionen
         
      
   
   
      (1)  Kommissionens afgørelse 2012/C-188/02 af 26. juni 2012 om nedsættelse af en ekspertgruppe vedrørende merværdiafgift (EUT C 188 af 28.6.2012, s. 2).